CELEX: 62015FA0127
Language: sk
Date: 2016-07-21 00:00:00
Title: Vec F-127/15: Rozsudok Súdu pre verejnú službu (prvá komora) z 21. júla 2016 – Pinto Ferreira/Komisia (Verejná služba — Úradníci — Disciplinárny postih — Článok 9 ods. 2 prílohy IX služobného poriadku — Pozastavenie vyplácania určitej čiastky dôchodku — Výkon nepovolenej externej činnosti — Neexistencia predchádzajúcej žiadosti o povolenie)

3.10.2016   
            
            
               SK
            
            
               Úradný vestník Európskej únie
            
            
               C 364/37
            
         
      Rozsudok Súdu pre verejnú službu (prvá komora) z 21. júla 2016 – Pinto Ferreira/Komisia
      (Vec F-127/15) (1)
      
      ((Verejná služba - Úradníci - Disciplinárny postih - Článok 9 ods. 2 prílohy IX služobného poriadku - Pozastavenie vyplácania určitej čiastky dôchodku - Výkon nepovolenej externej činnosti - Neexistencia predchádzajúcej žiadosti o povolenie))
      (2016/C 364/45)
      Jazyk konania: francúzština
      
         Účastníci konania
      
      
         Žalobca: António Gaspar Pinto Ferreira (Brusel, Belgicko) (v zastúpení: C. W. Godfrey, C. Antoine a M. Gomes Lopes, advokáti)
      
         Žalovaná: Európska komisia (v zastúpení: C. Ehrbar a F. Simonetti, splnomocnení zástupcovia)
      
         Predmet veci
      
      Návrh na zrušenie rozhodnutia Komisie, ktorým sa ukladá disciplinárne opatrenie vo forme krátenia dôchodku žalobcu vo výške 185 eur počas dvanástich mesiacov s účinnosťou od jeho odchodu na starobný dôchodok, z dôvodu výkonu nepovolenej externej činnosti
      
         Výrok rozsudku
      
      
                  1.
               
               
                  Rozhodnutie zo 16. decembra 2014, ktorým menovací orgán Európskej komisie uložil pánovi Antóniovi Gasparovi Pintovi Ferreirovi sankciu podľa článku 9 ods. 2 prílohy IX Služobného poriadku úradníkov Európskej únie, sa zrušuje.
               
            
                  2.
               
               
                  Európska komisia znáša svoje vlastné trovy konania a je povinná nahradiť trovy konania, ktoré vynaložil P. Ferreira.
               
            
         (1)  Ú. v. EÚ C 414, 14.12.2015, s. 43.